En stor donation på 11 millioner kroner er særdeles kærkommen på Danmarks fire Julemærkehjem.

Det betyder, at man nu også kan holde åbnet i sommerferien. - Og der er brug for det, siger konstitueret forstander, Torben Hansen fra Julemærkehjemmet i Hobro. Vi har det seneste år oplevet at ventelisten er steget markant, fortsætter han. Status er at ventelisten i øjeblikket er oppe på 15 måneder. Det er især piger, der søger ind på julemærkehjemmene. Donationen på det tocifrede beløb betyder, at ventelisten kan nedbringes med 50 børn om året over fem år.